KLASA: 011-03/12-01/1

URBROJ: 2181-61-01-12-1

SPLIT, 11.07.2012.

Na temelju odredbe članka 4. stavka 3. Zakona o pravu na pristup informacijama („Narodne novine“ broj 172/03, 144/10 i 77/11), ravnateljica Osnovne škole „Trstenik“ - Split, donosi slijedeću

**O D L U K U**

**o ustrojavanju Kataloga informacija**

**Članak 1.**

Ovom se Odlukom ustrojava Katalog informacija koje posjeduje, kojima raspolaže ili koje nadzire Osnovna škola „Trstenik“ - Split (u daljnjem tekstu: Škola), a u cilju ostvarivanja prava na pristup informacijama u smislu Zakona o pravu na pristup informacijama.

**Članak 2.**

Katalog informacija sadrži sistematizirani pregled informacija s opisom sadržaja, namjenom, načinom davanja i vremenom ostvarivanja prava na pristup informacijama iz djelokruga Škole, te je sastavni dio ove Odluke.

**Članak 3.**

Informacije iz Kataloga informacija Škola redovito, u skladu s dinamikom prikupljanja podataka i priprema informacija, objavljuje na svojoj Internet stranici www.os-trstenik-st.skole.hr u cilju informiranja stručne i šire javnosti o pitanjima iz svog djelokruga.

Pregled informacija podrazumijeva one informacije kojima Škola raspolaže u određenom trenutku.

**Članak 4.**

Korisnik prava na informaciju ostvaruje svoje pravo na pristup informaciji podnošenjem usmenog ili pisanog zahtjeva Školi.

Pisani zahtjev u svezi s ostvarivanjem prava na pristup informaciji podnosi se na adresu: Osnovna škola „Trstenik“, 21 000 Split, Dinka Šimunovića 22 ili putem elektronske pošte:

os-split-011@skole.t-com.hr ili putem telefax-a na broj 021/462-753.

**Članak 5.**

Škola ima pravo na naknadu stvarnih materijalnih troškova od korisnika koji nastaju pružanjem informacije kao i na naknadu troškova dostave tražene informacije.

**Članak 6.**

Naknada iz članka 5. ove Odluke uplaćuje se na blagajni Škole ili na žiro račun na Splitskoj banci broj 2330003-1100059267 po ispostavljenom računu.

**Članak 7.**

Službena osoba mjerodavna za rješavanje pojedinačnih zahtjeva za ostvarivanje prava na pristup informaciji je službenik za informiranje o čemu će se donijeti posebna odluka.

**Članak 8.**

Ova Odluka stupa na snagu danom donošenja.

RAVNATELJICA:

Antonela Petrić, dipl. uč.